**Oznam o dotáciách na stravu**

Obec Topoľčianky ako zriaďovateľ ZŠ a MŠ v obci oznamuje  rodičom detí MŠ a žiakov ZŠ, že aj v  školskom roku 2022/2023 budú platiť zmeny v poskytovaní dotácií na stravu, ktoré nadobúdajú platnosť 1.7.2022.  Dotácia vo výške 1,30 €  môže byť poskytnutá v nasledovných prípadoch:

* *Dotácia sa poskytuje na dieťa, ktoré navštevuje posledný ročník MŠ alebo  ZŠ a žije v spoločnej domácnosti, v ktorej si ani jeden člen domácnosti* ***neuplatnil na toto dieťa nárok na daňové zvýhodnenia na vyživované dieťa, ktoré nedovŕšilo 15 rokov veku,*** *žijúce s ním  v domácnosti podľa zákona o dani z príjmov(deti bez daňového bonusu),*

V nadväznosti na uvedené od 01.07. 2022, v prípade detí bez bonusu je možné dotáciu na stravu poskytnúť **len tým deťom v poslednom ročníku MŠ alebo v ZŠ, ak si zákonný zástupca dieťaťa**, resp. osoba v ktorej starostlivosti dieťa je  **na toto dieťa neuplatnil daňový bonus na dieťa, ktoré nedovŕšilo 15 rokov veku**. Pri poskytovaní dotácii na stravu sú teda dve kategórie detí:

* **deti v poslednom ročníku MŠ alebo v ZŠ do 15 rokov veku**, ak si rodič na dieťa neuplatnil v zmysle zákona o dani z príjmov nárok na daňový bonus (napr. osoby bez zdaniteľných príjmov,  poberatelia dôchodkov), majú nárok na dotáciu na stravu;

V prípade, ak rodičia tejto vekovej kategórie detí uplatnia daňový bonus na ktorý majú nárok (v sume 70 € mesačne), tento bonus je pre nich výhodnejší ako dotácia na stravu (ak by sa dieťa zúčastnilo vyučovania 20 dní v mesiaci, dotácia na stravu by bola vo výške 26 eur mesačne). **Súbeh poberania tohto daňového bonusu a dotácie na stravu** podľa [§ 4 ods. 3 písm. c)](https://www.slov-lex.sk/pravne-predpisy/SK/ZZ/2010/544/#paragraf-4.odsek-3.pismeno-c) zákona o dotáciách **nie je možný.**

Zmena je od 1.7. 2022 v prípade detí **v poslednom ročníku MŠ, ktoré nedovŕšili 6 rokov veku** (5 ročné deti, príp. aj mladšie deti zaradené na povinné predprimárne vzdelávanie). Tieto deti od 01.07.2022 **už nemajú nárok na dotáciu na stravu, ak si rodič na dieťa uplatní daňový bonus**

* **deti nad 15 rokov v ZŠ** (napr. z dôvodu opakovania ročníka, odkladu povinnej školskej dochádzky), ktoré **majú nárok na dotáciu na stravu** aj v prípade, ak si rodič na toto dieťa uplatnil nárok na daňový bonus (v sume 40€ mesačne ).

V tejto súvislosti uvádzame, že ak dieťa napr. dovŕši 15 rokov dňa 19.10.2022, nárok na daňový bonus v sume 70 eur má rodič dieťaťa poslednýkrát za mesiac, v ktorom dieťa dovŕši 15 rokov veku, t.j. za mesiac október 2022. Od mesiaca november 2022 rodič tohto dieťaťa môže poberať daňový bonus v sume 40 eur a zároveň dieťa má nárok na dotáciu na stravu.

Nárok na poskytnutie dotácie na stravu podľa § 4 ods. 3 písm. c) zákona o dotáciách od 01.07.2022 **preukazuje rodič dieťaťa vo veku do 15 rokov zriaďovateľovi MŠ/ZŠ novým čestným vyhlásením o neuplatnení si daňového bonusu**

[**cestne\_vyhlasenie\_od\_01\_07\_2022\_.pdf**](https://cloud7g.edupage.org/cloud?z%3ApRXEjS7BGbfRtZbVjttFHPXnYbnlKAzQLXn2SXoPrjxMkR127%2B%2FPp888CZz2cEW%2B)

Termín na predloženie vyššie uvedeného čestného vyhlásenia na školský rok 2022/2023 je **do 5. augusta 2022 na sekretariáte obecného úradu v Topoľčiankach.**​​​​​​​

V prípade nejasností kontaktujte p. Nociarovú tel. 0905320873 alebo meilom: ssutopky@gmail.com